
শিখের বলিদান | 





শ্রীম তী কুমুদিনী বনু বিএ, 


প্রণীত। 

সর্বস্বত্ব সংরক্ষিত। 





১৩৩২ সাল। 


মূল্য ॥« আনা ॥ 


সাম্য-প্রেস; 
৬নং কলেজ-স্কোয়ার, কলিকাতা হইতে 
যুক্ত শচীন্তপ্রসাদ বন্ধু কর্তৃক প্রকাশিত ও 


শ্রীউপেন্দ্রনাথ দাস দ্বার! মুদ্রিত। | 
এ পরত 571367118785-2-2 রি 

ভাই স্বকুমার, 
শিখেরা প্রাণ দিতেন, 
__তবু__- 
ঈশ্বরকে ত্যাগ করিতেন না । 
তোমার স্থকোমল প্রাণ 
তাহাদেরই মত 
ঈশ্বরকে ভালবাস্থুক | 

নিবেদন । 


শিখের বলিদানের ৬ষ্ঠ সংস্করণ চিত্রে শোভিত 
হইয়া প্রকাশিত হইল। বাংলা দেশের বালক 
বালিকাদের ইহা আনন্দ দান করিলে সুখী হইব। 


লেখিকা * 


সমাধ। 


ছোট গল্পের বই। 
গল্পগুলি অশ্রু ও বিষাদ মাখান। পড়িতে পড়িতে 
৮ক্ষের জল না! ফেলিয়া থাকা যায় না। নায়ক নায়িকার 
ছুঃখে পাঠকের হৃদয় উদ্বেলিত হইয়া উঠে। সুন্দর, 
ছাপা ও বাধান। সোণার জলে নাম লেখা । মূল্য 


এক টাঁকা মাত্র। ৬নং কলেজ-স্কোয়ার কলিকাতা,. 
এই ঠিকানায় পাওয়া যায়! 





সুচীপত্র। 

বিষয় । পৃষ্ঠা ৃ 

শিখ-ভাতি ₹ 
তেগ্‌ বাহাছুর রঃ 
ফতেসিংহ ও জরওয়ারসিংহ রা 
মণিসিং ২৭ 
হকিকত * রর 
তরুসিংহ নী ৫: 
স্থবেগসিংহ 

গিখের বিরান | 


_৯৯৯২৬০০৯: 
শিখ জাতি। 


১৩৯ 
'-নুতিন জাগিয়। শিখ, 
নৃতন উর সুধ্যের পানে 

চাহিল নিণিমিখ 1”- 


ভান্বে উত্তরপশ্চিমাংশে পঞ্চনদ-বিধৌত ষে 
৬ বিশাল প্রদেশ, তাহার নাম পাঞ্জাব। এই 
পাঞ্জাব প্রদেশে তেজোদৃপ্ত শিখজাতির অভ্যুদয়, 
হইয়াছিল। মোগলদিগের ভারতবর্ষে আগমনের পুরে 
পঞ্চদশ শতাব্দীর শেষভাগে লাহোরের নিকটে নানক 


শিখের বলিদান 


জন্মগ্রহণ করেন । মহাপুরুষ নানকের জন্মগ্রহণের পুরে 
পাঞ্জাব প্রদেশে খধিদিগের প্রচারিত বিশুদ্ধ, নিম্মল 
একেশ্বরবাদ, নান। প্রকার কুসংস্কার এবং পৌত্তলিকতার 
অসার জালে জড়িত হইয়া অশেষ দুর্গতি প্রাপ্ত 
হইয়াছিল । ধর্মের অধোঁগতির সহিত পাঞ্জাবের হিন্দু- 
জাতিও অপরিসীম হীনাবস্থায় আসিয়া পৌছিয়াছিল। 
মহাপুরুষ নানক বিশুদ্ধ ধর্ম প্রচার করিয়া পার্জাবের 
অধিবাসীবর্গকে এই হীনাবস্থা এবং কুসংস্কার-জাল 
হইতে উদ্ধার করিবার আয়োজন করিয়াছিলেন । 

নানক শিখধন্মের প্রতিষ্ঠাতা । তিনি এক পর- 
ত্রন্মের উপাসনা! প্রচার করেন |; তিনি দেশপ্রচলিত 
কুসংস্কারের ঘোর বিরোধী ছিলেন। তাহার ধণ্ম 
জাতিভেদ মানিত না। তাহার মৃত্যুর পর যে সকল 
মহাআা এই ধন্ম রক্ষার জন্য জীবন সমর্পণ করিয়াছিলেন, 
তাহাদিগের অটল ধন্মবিশ্বাস, অতুলনীয় আত্মোৎসর্গ” 
সমগ্র পাঞ্জাব প্রদেশকে স্তম্ভিত করিয়াছিল । তাহাদের 
মহৎ দৃষ্টান্ত ও চরিত্রের প্রভাবে যে জাতির অভ্যুদয়: 
হইয়াছিল, তাহার শৌধ্য, বীধ্য ও ধর্মাবিশ্বাসে এক 
সময়ে প্রবল প্রতাপশালী দিল্লীশ্বরের সিংহাসন পধ্যন্ত 
কাপিয়াছিল। তাহারা যে “অলখ নিরগ্তনের” পুজ 


হ 


শিখের বলিদান 


করিতেন, তিনিই তাহার ধন্মরক্ষার জন্য তাহাদিগকে 
ভববন্ধন ছিন্ন করিবার শক্তি দিয়াছিলেন। 

নানকের মৃত্যুর পর যে সকল মহাত্রার উপর 
শিখধন্ম রক্ষার ভার অর্পিত হইয়াছিল, তাহাদিগকে 
“গুরু” নামে অভিহিত করা হইত। নানক মৃত্যু- 
কালে অঙ্গদ নামক তাহার প্রিয় শিষ্যকে গুরুপদে 
অভিষিক্ত করিয়া যান। অঙ্গদের মৃত্যুর.পর অমর দাস 
এবং রামদাস গুরুপদ লাভ করেন। তৎপরে ১৫৮১ 
খৃষ্টাব্দে রামদাসের পুত্র অজ্ঞুন। নানকের উপদেশসমূহ 
সম্পূর্ণরূপে হৃদয়ঙ্গম করিয়া তদ্দারা শিখ-সমাজের 
আমুল সংস্কার সাধনে প্রবৃত্ত হন। তিনি নানকের 
এবং অন্তান্য মহাত্মাদিগের অমূল্য উপদেশসমূহ 
পুস্তকাকারে লিপিবদ্ধ করেন। এই অতুলনীয় পুস্তক 
শিখদিগের “আদরিগ্রন্থ৮ নামে স্থুপরিচিত। যাহাতে 
দেশের মধ্যে নির্মল, বিশুদ্ধ ধন্ম সুদুঢ হয়) তজ্ন্ত 
তিনি বিশেষ চেষ্টা করিয়াছিলেন । অর্জুনের মৃত্যুকালে 
তাহার পুত্র হরগোবিন্ন ১১ বৎসরের বালক ছিলেন । 
সুতরাং তাহাকে তাহার পিতৃ-অধিকার হইতে বঞ্চিত 
করিবার জন্য নানাপ্রকার ষড়যন্ত্র করা হইয়াছিল । কিন্তু 
অজ্ঞনের বিশ্বাসী শিষ্যগণ কর্তৃক তিনি গুরুপদে 





৩ 


শিখের বলিদান 


অধিষ্ঠিত হন। হরগোবিন্দ শিখজাতিকে এক সামরিক 
জাতিতে পরিণত করিবার স্ুত্রপাত করেন।, হর- 
গেবিন্দের শৌধ্যপূর্ণ চরিত্র প্রভাব শিখদিগের মধ্যে 
নবজীবন আনয়ন করিয়াছিল। এই সময় শিখগণের 
সংখ্যাও বৃদ্ধি পাইয়াছিল এবং সাআজ্যের মধ্যে তাহার। 
এক স্বতন্ত্র ক্ষমতাশালী রাজ্য গঠন করিতে আরন্ত 
করিয়াছিলেন । গুরু হরগোবিন্দের পর তাহার পৌত্র 
হররায় গুরুপদে অভিষিক্ত হন, তৎপরে হররায়ের পুপ্র 
হরকিষেণ গুরু হন, কিন্ত তিনি আট বৎসর বয়সে 
পরলোক গমন করেন। হরগোবিন্দের কনিষ্ঠ পুত্র গুরু 
তেগ. বাহাছর ১৬২২ খুষ্টাব্দে জন্মগ্রহণ করেন। 
অমৃতসরে তাহার বাসস্থান ছিল। ৫২ বৎসর বয়সে 
তিনি গুরুপদে অভিষিক্ত হন। এই সময় দিল্লীর 
সম্রাটের প্রসাদলাভাকাজ্ষী বহু ব্যক্তি গুরুপদ লাভ 
করিবার জন্য আগ্রহান্িত হইয়াছিলেন। শিখগণ তেগ্‌ 
বাহাছুরের ধর্ম ও চরিত্র প্রভাবে মুগ্ধ হইয়া তাহাকেই 
এই পদ প্রদান করেন। 

মোগল নরপতিগণ কর্তৃক অনবরত ও অমান্ুুষিক- 
বূপে অত্যাচারিত হইয়াও শিখগণ অলোকসামান্ত 
দৃঢ়তার সহিত স্বধন্্ন এবং স্বজাতিকে রক্ষা করিয়াছিলেন । 


রর 


শশা 


শিখের বলিদান 


মোগল সাম্রাজ্যের পতনের প্রারস্তেই শিখগণ পাঞ্জাব 
প্রদেশে এক ক্ষমতাশালী রাষ্তীয়শক্তিরপে দণ্ডায়মান 
হন। শিখ-রাজ্যের স্থাপয়িতা রণজিৎ সিংহ ১৭৮০ 
খষ্টান্ে জন্মগ্রহণ করেন। তাহার অধীনে শিখগণ 
যুদ্ধ-বিষ্ভা উত্তমরূপে শিক্ষা করিয়াছিলেন তিনি এই 
শিখদিগকে লইয়া এমন এক স্থশূঙ্খলাপূর্ণ ফৌজ গঠন 
করিয়াছিলেন যে, যাহাদিগের বিশ্বস্ততা! এবং ধর্মের 
একাগ্রতা, পৃথিবীর ইতিহাসে একমাত্র অলিভার 
ক্রমওয়েলের সৈন্যদিগের সহিতই তুলনীয় হইতে 
পারে। 





শিখের বলিদান 














রর বীরগণ জননীরে “গীড়িত যবে 
রক্ত তিলক ললা'টে পরাল ধর্ম কর্ম ভাই 
পঞ্চ নদীর তীরে। রা নব চেয়ে প্রিয় নিজের যাহা 





বলি দিতে হয় তাই ্ 


ি্গ্‌ বাহাছুর ৫২ বৎসর বয়সে শিখগণ কর্তৃক 
মু অভিষিক্ত হন। তাহার গুরুপদ 
লাভের সময় আওরঙ্গজেব স্বীয়, পিতা সাঁজাহানকে 
সিংহাসনফ্যুত এবং তিন ভ্রাতাকে হত্যা কুরিয়া দিল্লীর 
সিংহাসন অধিকার করেন। আওরঙ্গজেব গোঁড়া 
মুসলমান ছিলেন। তিনি হিন্দু প্রজার উপর অত্যাচার 
করিতে কুগ্ঠিত হইতেন না । তাহার রাজত্বের সময় বনু 


মা 


শিখের বলিদান 





গুরু ০ 





পুল 


হিন্দু দেবমন্দিরের কাষ্ঠ প্রস্তরাদি লইয়৷ মস্জিদ নিশ্রিত 


হইয়াছিল, হিন্দু কম্চারীর সংখ্যা হাস হইয়াছিল, 


এ 


শিখের বলিদাঁন, 


হিন্ুদিগের কার্যকলাপের প্রতি তীন্ষ দৃষ্টি রাখিবার 
নিমিস্ত গুপ্তচর নিযুক্ত হইয়াছিল এবং হিন্দুদিগকে 
মুসলমান ধর্মে আনিবার জন্য বিবিধ উপায় অবলম্বন 
করা হইয়াছিল। 

দেশের এইরূপ ঘোর ছুরবস্থার দিনে শিখধন্্ বু 
বিদ্ববাধা সত্বেও নির্ভয়ে প্রসার লাভ করিতেছিল। তেগ্‌ 
বাহাছুর গুরুপদ লাভ করিয় ভারতবর্ষের সমগ্র উত্তর- 
ভাগ ভমণ করিতে আরম্ভ করেন। তিনি প্রতোক 
স্থানে মোগল রাজপুরুষদিগের অত্যাচার দর্শন করিয়া 
অতিশয় ক্ষুব্ধচিন্তে অমৃতসরে প্রত্যাবর্তন করিলেন। 
তৎপরে অমৃতসর হইতে চলিয়া আসিয়! শতদ্র নদীর 
তীরে আনন্দপুর নামক গ্রামে বাস করেন। 

একদিন আনন্দপুর গ্রামে তাহার শিষ্যমগ্ডলী একত্র 
হইলে কয়েকটা শিপ্ দণ্ডায়মান হইয়া হিন্দ্ুদিগের ছুঃখ 
ও ছুর্দশা কাহিনী তাহার নিকট বর্ণনা করিলেন। গুরু 
তেগ্‌ বাহাছুর ক্ষণকাল নীরবে চিন্তা করিয়া এই সিদ্ধান্ত 
করিলেন যে, বলিদানের সময় উপস্থিত হইয়াছে, 
বলিদান না! করিলে এ অত্যাচারের নিবারণ হইবে না। 

তিনি শিষ্যমগ্ুলীকে সম্বোধন করিয়া বলিলেন, 
“ভক্তগণ ! ঈশ্বরের পূজকদিগকে এই পুথিবীতে অনেক 


৮ 


শিখের বলিদান . 


রেশ, বহু যাতনা সগ্ঘ করিতে হয়। দেশে পাপ ও 
অত্যাচার বৃদ্ধি পাইলে কোন প্রিয় বস্তব বলিদান করিয়। 
তাহা দূরীকরণের চেষ্টা করা হইয়া থাকে । বর্তমান 
সময়ে দেশের কি ঘোর ছুরবস্থা তাহা তোমরা দেখিতেছ, 
এমন দিনে তোমরা কোন্‌ প্রিয়তম বস্ত উৎসর্গ করিয়! 
তাহার উপশম করিবে ?” 

তাহার সপ্তম বরীয় পুত্র গোবিন্দসিংহ মনোষে!গের 
সহিত পিতার বাক্য শ্রবণ করিতেছিলেন। এই কোমল 
কৈশোরকালে তাহার ধর্মবিশ্বাস দুঢ় হইয়াছিল এবং 
তাহার চরিত্রে আত্মোৎসর্গের বীজ অস্কুরিত হইয়াছিল । 

তেগ্‌ বাহাছুর নীরব হইলে, তিনি দণ্ডায়মান হইয়া, 
বলিলেন, “পিতা, শিখগণ আপনাকেই সব্ব্বাপেক্া প্রিয় 
জ্ঞান করে ।” 

পুত্রের এই বাক্য শ্রবণ করিয়া শিশ্যমণ্ডলী ও তেগ্‌ 
বাহাছুর স্তন্তিত হইয়া রহিলেন। তিনি ভাবিয়া 
দেখিলেন যে, পুত্রের উত্তর ঠিক তাহার সঙ্কল্পের অনুরূপ. 
হইয়াছে । জমুদয় শিষ্যমগ্ুলী বুঝিলেন যে, গোবিন্দের 
বাক্যে কি গৃটভাব লুকায়িত রহিয়াছে । 

কিয়ৎকাল পরে তেগ্‌ বাহাছুর বলিলেন, “শিষ্যগণ, 
যাও, সম্রাট এবং তাহার অনুচরবর্গের নিকট শিখধর্মের 


ও 


_শিখের বলিদান 


শ্রে্টতা প্রতিপন্ন কর। তাহাদিগকে বল ষে, 
গুরুদিগকে তাহারা কখনও মুসলমান করিতে সক্ষম 
হইবেন না|” 

তেগ্‌ বাহাছরের এই বাক্য সম্রাট আওরঙজেবের 
কর্ণগোচর হওয়াতে তিনি তাহাকে তাহার সম্মুখে 
উপস্থিত হইতে আদেশ করেন । আওরজজেব, তেগ্‌ 
বাহাছ্ুরকে অতি সাদরে গ্রহণ করেন এবং তাহাকে 
নানা প্রলোভন দেখাইয়া মুসলমান ধন্মে দীক্ষিত 
করিতে চেষ্টা করেন। কিন্তু তেগ্‌ বাহাছুর অটল 
রহিলেন। 

অবশেষে সম্রাট তাহাকে বলিলেন, “হয় কোন 
অলৌকিক ক্রিয়া সম্পীদন কর-_ন। হয় মুসলমান ধন্মে 
দীক্ষিত হও ; নতুবা তোমার শিরশ্ছেদন হইবে |” 

তেগ্‌ বাহাছুর জবিচলিতভাবে এই ছুই বিষয়েই 
অসন্মতি প্রকাশ করিলেন । তাহার মৃত্যুর পূর্বে ঘষে 
কয়েক দিন তিনি কারাগৃহে আবদ্ধ ছিলেন, সে কয়েক 
দিনই ধন্মোপদেশ দান, প্রার্থনা এবং ঈশ্বরচিন্তায় যাপন 
করেন। বন্দী অবস্থায় তিনি বহু হৃদয়গ্রাহী উপদেশ 
রচনা করিয়াছিলেন। তন্মধ্যে তিনটী এস্থলে দেওয়া 
হইল । 


১৩ 


শিখের বলিদান 








মৃত্যুর প্রান্কালে তিনি প্রাথন। করিতেছিলেন, এমন সময়ে 


পি 


ঘাতক আসির! তাহার শিরশ্ছেদন করিল । ১২ পুঃ 


রি 


শিখের বলিদান 


“ঈশ্বর আমার একমাত্র সহায় ও আশ্রয়, আমার 
মন তাহাতেই নিবদ্ধ থাকা কর্তব্য 1৮ 

“মানবমন স্বভাবতঃই পাপের দিকে যাইতে চায়, 
মহাত্মাদিগের উপদেশ দ্বারা এই মনকে সেই পথ হইতে 
ফিরাইয়া আনিতে হইবে ।৮ 

“গুরু তেগ. বাহাছুর বলেন, বিশ্বাস ত্যাগ অপেক্ষা 
মৃত্যুই শ্রেয়ঃ1” 

তিনি মৃত্যুভয়ে কিছুমাত্র ভীত হন নাই বা চাঞ্চল্য 
প্রকাশ করেন নাই। মৃত্যুর প্রাক্কালে তিনি প্রার্থনা 
করিতেছিলেন, এমন সময়ে ঘাতক আসিয়া! তাহর 
শিরশ্ছেদন করিল। 

এইরূপে ভারতবর্ষের মধ্যযুগে, একজন ধন্মবীরের 
মৃত্যু হইল। তেগ্‌ বাহাছুর ধন্মের জন্য আত্ম 
বলিদান করিয়া জগতে ধন্মের মহিমা স্থাপন করিয়া 
গিয়াছেন। মৃত্যুর পর দেখা গেল, তাহার গলদেশে 
একখণ্ড কাগজে লেখা আছে, “শির দিয়া, শির্ 
নে দিয়া!” “মাথা দিলাম, কিন্তু বিশ্বাস ত্যাগ 
করিলাম না।” 

দিল্লী নগরের যে স্থানে তেগ্‌ বাহাছুরকে হত্য। করা 
হয়, সে স্থান পীসগঞ্জ নামে বিখ্যাত। তেগ. বাহাদুরের 


১২. 


শিখের বলিদান 


সহিত মতিরাম নামক একজন শিখকেও হত্যা করা! 
হইয়াছিল । 

তেগ, বাহাছরের মৃত্যুর পর তাহার পুত্র গোবিন্দ 
সিংহ গুরুপদে অধিষ্ঠিত হন। তিনি তখন নয় বংসরের 
বালক। এই তরুণ বয়সে তিনি ধর্মের গুটতত্থের 
অধিকারী হইয়াছিলেন। ধর্ম্মরক্ষা করিতে হইলে যে 
বিপদ এবং কেশ ভোগ করিতে হয়, তিনি তাহা অবগত 
ছিলেন । 

তেগ, বাহাছরের শিরশ্ছেদনের সংবাদ সমাট 
আওরঙ্গজেবের নিকট পৌছিলে তাহার দেহের কি করা 
হইবে, তাহা জানিবার জন্য লোক পাঠান হইল। 
আওরঙ্গজেব তেগ, বাহাছরের দেহ সৎকার করিতে 
অনুমতি না৷ দিয়া এই আদেশ দিলেন যে, তাহার দেহ 
যেন ক্রমে ক্রমে গলিত হইয়া নষ্ট হইয়া যায়। 

গোবিন্দ সিংহ এই আদেশ শ্রবণ করিয়! পিতৃদেহ 
আনিবার জন্য দৃটসঙ্কল্প করিয়া দিল্লী যাত্রা করিলেন। 
পিতার দেহের প্রতি এই নুশংস আদেশে তিনি 
আত্মহার! হইয়াছিলেন। কিরূপে পিতার দেহ উদ্ধার 
করিবেন, এই চিন্ত। তাহাকে অস্থির করিয়। তুলিল। 
তাহার কেবল কয়েকজন অতি দরিদ্র ও অশিক্ষিত 


১৩ 


শিখের বলিদান 


অনুচর ছিল, তাহারা এই অসমসাঁহসিক কাধ্য করিতে 
সাহসী হইল না। কে সেই ছুর্গম স্থান হইতে দেহ 
উদ্ধার করিতে পারিবে ? 

দিল্লীর পথে এক জন অতি নিয়শ্রেণীর শিখ তাহার 
পুত্রসহ গুরুগোবিন্দের সঙ্গী হন । তাহারা গুরু গোবিন্ৰ 
সিংহের নিকট তেগ. বাহাছুরের দেহ উদ্ধার করিয়া 
আনিবার জন্য অনুমতি প্রার্থনা করেন । 

তাহারা বলিলেন, “মহাশয়, আমরা অতি হীন। 
এই কাধ্যের সম্পূর্ণ অনুপযুক্ত হইলেও আমাদিগকে এই 
মহাকাধ্য করিতে দিয়া ধন্য করুন 1৮ | 

গোবিন্দ সিংহ অনুমতি প্রদান করিলে, পিতা! ও 
পুত্র এই ছুরহ কাধ্য অম্পাদনে গমন কারলেন। 
কিরদ্দর অগ্রসর হইলে পর কোন শকটচালকের 
সহিত তাহাদের দেখা হয়। এই শকটচালকের 
পরামর্শ ও সাহাযো তাহারা নিশীথে প্রহরীবেষ্টিত গৃহ 
হইতে তেগ. বাহাছুরের দেহ উদ্ধার করিতে সমর্থ 
হন 

যখন তাহারা গুরুর দেহ গৃহ হইতে বাহির করিতে- 
ছিলেন, তখন পুত্র হঠাৎ বলিয়া উঠিলেন, “পিতা, যখন 
প্রহরিগণ নিদ্রা হইতে উত্ভিয়া আসিয়া" এই গৃহ শুন্য 

দেখিবে, তখন তাহার! নিশ্চয়ই সম্াটকে এই সংবাদ 
দিবে এবং আমাদের ধরিবার জন্য চতুর্দিকে চর প্রেরিত 
হইবে। অতএব আমাকে হত্যা করিয়া এই স্থানে 
রাখিয়া যান, তাহা হইলে আপনি নিরাপদে এই দেহ 
লইয়া স্বস্থানে যাইতে পারিবেন ।” 

পিত। অশ্রুপুর্ণ লোচনে বলিলেন, “না বৎস, আমি 
বৃদ্ধ হইয়াছি, আমাকেই তুমি হত্য। করিয়া রাখিয়া! 
যাও। তোমার নবীন বয়স, তুমি কাধ্যক্ষম পুরুষ, 
এরূপ সময়ে তোমার জীবন নষ্ট করিও না। তুমি 
বাচিলে দেশের উপকার হইবে এবং তুমিও সংকাধ্য 
করিয়। জীবন ধন্য করিতে পারিবে! আর তুমি 
সবলকায়, তুমিই গুরুর দেহ নিরাপদে নিদ্দিষ্ট স্থানে 
বহন করিয়া লইয়া যাইতে পারিবে । আমার দ্বারা 
একাধ্য ভালরূপে সম্পন্ন হইবার সন্তাবনা নাই। 
অতএব তুমি আমাকে হত্যা কর।” এই বলিয়া পুত্রের 
হস্তে একখানি তরবারী প্রদান করিলেন । 

কিন্ত পুত্র কিরপে পিতার প্রাণনাশ করিবেনগু 
তিনি নিশ্চলভাবে দণ্ডায়মান রহিলেন । 

অবশেষে পিতা পুত্রের মনোভাব বুঝিতে পারিয়া 
স্বহস্তে আপনার প্রাণ বিনাশ করিলেন। 

মৃত্যুকালে তিনি নিম্বলিখিতরূপে প্রার্থনা করিষা- 
ছিলেন, “যাহারা ব্যাকুলভাবে প্রার্থনা করিতে পারেন, 
তাহাদের সকল ছুঃখের অবসান হয়, তাহারা, সমুদয় 
'ক্লেশ সহা করিতে পারেন। তাহাদের মুখ ধর্দমজ্যোতিতে 
প্রতিভাত হয়, এবং তাহারা উদ্ধার পান।” 

পুত্র পিতার দেহ বস্ত্রাচ্ছাদিত করিয়া রাখিয়া! 
তেগ.বাহাছুরের দেহ লইয়! নিরাপদে স্বস্থানে গমন 
করিলেন। 





৯৬ 


শিখের বলিদান 
সস 





কিডনি হ ও জরওয়ারসিংহ 





“---জীবন মৃত্যু পায়ের ভূত্য 
চিন্ত ভাবন। হীন ।” 


রুগোবিন্দসিংহের যত্ব ও চেষ্টায় শিখগণ এক 

ঠ প্রবল পরাক্রমশালী জাতিতে পরিণত হইয়া 
ছিল--শিখধর্ম ভারতে এক অপুর্ব প্রভাব বিস্তার 
করিয়াছিল। গোবিন্দসিংহ তাহার চরিত্রের তেজে ও 
মহদ্ৃ্টান্তে, শিখদিগের মধ্যে ধর্মের বীজ অতি সুদৃঢ- 
ক্নুপে বপন করিতে সক্ষম হইয়াছিলেন। তিনি সত্য- 
ধর্মের জন্য মান-মধ্যাদা, ধন-সম্পদ সকলই বিসর্জন, 
দিয়াছিলেন। গুরু গোবিন্দ সিংহের আন্তরিক যত্বের 
ফলে বহুলোক শিখধন্ম অবলম্বন করিয়াছিল । সম্রাট 
এবং অন্থান্থা মোগল কন্মচারিগণ এই অবস্থ? দেখিয়া 

শি 


স্থির করিলেন যে, গোবিন্দসিংহকে ইহার ফলভোগ 
করিতে হইবে । 





গুরুগোবিন্দসিংহ | 


১৭৬০ সংবতে হঠাৎ একদিন এক দল মোগল সৈন্য 
আসিয়া গোবিন্দসিংহের বাসস্থান আনন্দপুর গ্রাম 

বেষ্টন করিয়া ফেলিল। এই আকস্মিক বিপদপাতে 
সাহসী শিখগণও বিহ্বল হইয়া পড়িল। গ্োবিন্দসিংহ 
শিখদের ভবিষ্যৎ ভাবিয়া আকুল হইলেন। তিনি কি 
করিবেন, কিছুই বুঝিতে পারিলেন না। যদি কয়েকটি 
যোদ্ধা লইয়া শক্রব্যহ ভেদ করিয়। চলিয়৷ যাইতে চেষ্টা 
করেন, তাহা হইলে নিশ্চয়ই সমূলে বিনষ্ট হইবেন, 
শিখধন্্ন রক্ষা করিতে আর কেহ থাকিবে না । অন্যদিকে 
শক্রহস্তে ধন, প্রাণ, মান অর্পণ করাও ভয়ঙ্কর ব্যাপার ; 
ইহ! অপেক্ষা মৃত্যুই শ্রেয়ঃ। যখন মনে মনে এই চিন্ত। 
করিতেছেন, তখন মোগল পক্ষ হইতে এক দূত আসিয়। 
তাহাকে বলিল যে, যদি তিনি তৎক্ষণাৎ আনন্দপুর 
পরিত্যাগ করিয়া যান, তবে তাহার কোন অনিষ্ট কর! 
হইবে না। গোবিন্দসিংহ এই দূতের বাক্য তেমন 
বিশ্বাস করিতে পারিলেন না; তথাপি গত্যন্তর ন 
দেখিয়া সেস্থান ত্যাগ করিতে স্বীকৃত হইলেন। 

পরদিন প্রাতঃকালে যেমন তাহার! আনন্দপুর 
ছাড়িয়া কিয়দ্দর গমন করিয়াছেন, অমনি জমুদপজ 
মোগল সৈম্ত আসিয়া তাহাদিগকে ঘিরিয়া ফেলিল। 
শিখগণ এই অচিন্তনীয় বিপদে হতবুদ্ধি হইয়! পড়িল। 
তাহারা যে যেদিকে পারিল, পলায়ন করিল। কিন্তু 


১৯ 


শিখের বলিদান 


৫ 


অনেকেই মুসলমান সৈন্য কর্তৃক হত হইল এবং বহু শিখ 
শতদ্রগর্ভে প্রাণ বিসঙ্জন করিল । 

গুরুগোবিন্দ তাহার বড় ছুই পুত্র এবং কয়েকটি 
বিশ্বস্ত অনুচর লইয়া রূপর নগরের দিকে প্রস্থান 
করিলেন । তাহার স্ত্রী কয়েকটি সাহসী শিখের সহিত 
দ্রিলী নগরে গমন করিলেন এবং গোবিন্দসিংহের 
মাত! গুজ্রি, ফতেসিংহ ও জরওয়ারসিংহ নামক দুই 
পৌন্র লইয়া তাহার ত্রান্ষণ পাচকের সহিত তাহার 
গৃহে গমন করিলেন। কিন্তু যাহার উপর বিশ্বাস 
স্থাপন করিয়। তিনি এই অসহায় শিশু ছুইটীকে লইয়া 
তাহার গুহে আশ্রয় লইলেন, সেই বিশ্বাসঘাতক কৃতন্ 
্রাহ্মণ তাহার মণিমুক্তা! আত্মসাৎ করিয়া এই নিরাশ্রয় 
শিশুদিগকে তথাকার মুসলমান শাসনকর্তা ওয়াজির 
খাঁর হস্তে অর্পণ করে এবং তাহাদের পথের অবলম্বন 
স্বরূপ একটি অলঙ্কারের বাক্স অপহরণ করে । 

গুরুগোবিন্দের উপর ওয়াজির খার মন্মান্তিক 
আক্রোশ ছিল। সহস। ধন লাভে মানুষ যেরূপ উৎফুল্প 
হইয়া উঠে; নির্মম, নির্দয় ওয়াজির খা, গুরুগোবিন্বের 
প্রতি প্রতিহিংসাবৃত্তি চরিতার্থ করিবার উপায় স্বরূপ 
এই ছুইী বালককে পাইয়। সেইরূপ আনন্দিত হইলেন। 

ওয়াজির খা মনে করিলেন যে, “ইহাদিগকে মৃত্যু- 
দণ্ডে দণ্ডিত করিব না, কিন্তু ইহাদিগকে মুসলমান 
করিব। গুরুগোবিন্দের পুত্রকে যদি মুসলমান করিতে 
পারি, তবে তদ্দারা তাহাকে যে প্রকার যাতনা দিতে 
পারিব, সেরূপ আর কিছুতেই হইবে না। আমি 
গোবিন্দসিংহকে জানি, তাহার পুত্রের মৃত্যু হইলে 
তিনি শোক পাইবেন বটে, কিন্তু পুত্র বিধন্মী হইলে 
তাহার যাতনা অসহনীয় হইবে |” মনে মনে এইরূপ 
চিন্ত। করিয়। ওয়াজির খা বালক দুইটীকে তাহার নিকট 
আহ্বান করিলেন । 

কয়েক দিনের অনশনে, অযতনে সুকুমার শিশু 
ছু'টি ক্রিষ্ট হইয়া পড়িয়াছিল। তাহাদিগকে শুক 
গোলাপ ফুলের ন্যায় দেখাইতেছিল । 

ছুই ভাই যখন দরবার গৃহে পৌছিল, তখন একজন 
রাজকনম্মচারী বলিলেন, “সিংহাসনে নবাব.সাহেব বিরাঁজ- 
মান, তাহাকে সেলাম কর ।” 

জরওয়ারসিংহ বলিল, “এক অকাল পুরুষ ভিন্ন 
আর কাহারও নিকট মাথা নামাইতে পারি না 1” 

ওয়াজির খ! তাহাদিগকে সম্বোধন করিয়া বলিলেন, 
“তোমার পিতা বিধন্মী, তাহার কাধ্য ক্ষমার অযোগ্য, 

কিন্ত তোমরা নির্দোষ শিশু, তোমাদের অবস্থা দেখিয়া 
আমার দয়! হইতেছে। তোমরা যদি ইজ্লাম ধরে 
দীক্ষিত হও, তবে তোমাদিগকে মুক্তি দিব এবং তোমরা 
বয়ঃপ্রাপ্ত হইলে তোমাদিগকে খুব সম্মানের পদ প্রদান 
করিব ।৮ 

কিন্তু এই বালক ছুইটীর প্রাণে কতখানি তেজ ও 
ধর্মবিশ্বাস, হৃদয় কতদূর ধর্মাবলে গঠিত, তাহা ওয়াজির 
খাঁর স্বপ্পেরও অগোচর ছিল । তিনি মনে করিয়াছিলেন, 
এই প্রলোভন বাক্যে মুগ্ধ হইয়া বালকগণ নিশ্চয় 
স্বধন্ম ত্যাগ করিবে; এই স্তুকুমার বাল্যকালে 
তাহাদের প্রাণের মায়া কখনও ত্যাগ করিতে পারিবে 
না। কিন্তু তিনি ভুল বুঝিয়াছিলেন। ফতেসিংহ ও 
জরওয়ারসিংহ তাহার বাক্যে ভ্রক্ষেপও করিল না । 

পুনরায় ওয়াজির খা কঠোর স্বরে বলিলেন, 
“তোমরা কি বাঁচিতে ইচ্ছা কর না? যদি প্রাণ 
পাইতে ইচ্ছা কর, তবে এখনি মুসলমান হও, নতুবা 
তোমাদিগকে জীবন্ত সমাধি দেওয়া হইবে। তাহা 
হইলে তোমাদের পিতা যে আমাদের বিরুদ্ধাচরণ 
করিতেছেন, তাহার উপযুক্ত শাস্তি ভোগ করিবেন ।” 

কি, এত বড় কথা! মহাপুরুষ তেগ্‌ বাহাদুরের 

পৌত্রদিগকে স্বধন্ম হইতে বিচ্যুত করিবার চেষ্টা ? 
বালকছয়ের পবিত্র মুখমণ্ডল ধন্মালোকে উদ্ভাসিত হইয়৷ 
উঠিল, অপুর্ব তেজে জুলিয়া উঠিল। তাহাদের ক্ষুদ্র 
হৃদয় উদ্বেলিত হইল, মুখে বাক্য সরিল না। 

কিয়ংকাল পরে তাহারা বলিল, “ওয়াজির খা, 
তুমি কিজান না যে, আমরা শিখ-বংশোদ্তব, আমরা 
গুরু নানকের বংশধর ! আমাদিগকে বালক দেখিয়া 
মনে করিও না যে, আমাদের ধন্মবল নাই। আমরা 
গোবিন্দসিংহের পুত্র, মৃত্যুভয়ে আমরা ভীত নই। 
তোমার যাহা ইচ্ছা তাহা সম্পন্ন কর; কিন্ত নিশ্চয় 
জানিও, আমরা মৃত্যুভয়ে কখনও ধন্ম ত্যাগ করিব 
না। প্রাণের জন্য ধন্ম ত্যাগ করিব? না না, তাহা! 
অসম্ভব |” 


“মোত থে। উহ ডরে যে| সিরজন হারখে। বিছড়িয়। হোয়ে । 
জিন্নানদে হিরদে বি5 পরমেশ্বরদ। পিয়ার হায় 
উন্নানলয়ী সৌত সচ্চ! জনম হ্যায় 1৮ 
“জিস্‌ মরণেতে জগ. ডরে মেরে মন আনন্দ । 
মরণেহী তে পায়ীয়ে পুরণ পরমানন্দ ৮ 
“যে স্জনকর্তাকে ছাড়িয়াছে, সেই মরণে ডরায়। 
যাহার হৃদয়ে ঈশ্বরান্থুরাগ, তাহার নিকট মৃত্যু সাচ্চা 


জন্ম। মরণকে জগতের সকলে ভরায়, কিন্তু আমার 

মন মৃত্যুকে দেখিয়া বড় আনন্দিত হইয়াছে। মৃত্যুতেই 
আমি পরম পূর্ণানন্দকে পাইব।৮ | 
.. বালকের মুখে একি তেজোময়ী বাণী? ওয়াজির 
খা ক্রোধে দন্ত ঘর্ষণ করিলেন এবং তৎক্ষণাৎ ঘাতক- 
দিগকে আদেশ করিলেন যে, বালক ছুইটীকে একটী 
দেয়ালের ভিতর গাঁখিয়া ফেল। ঘাঁতকগণ বালক 
ছুইটীকে নগরের প্রাচীরের নিকট লইয়া গিয়! প্রাচীরের 
এক অংশ ভাঙক্গিয়া ফেলিল এবং সেই ভগ্নস্থানে 
তাহাদিগকে দণ্ডায়মান করাইয়া প্রাচীর পুনরায় 
গাথিতে আরম্ভ করিল। 
খন তাহাদের জান্ু পধ্যন্ত গাথা হইয়াছে, তখন 
ওয়াজির খাঁ পুনরায় তাহাদিগকে সম্বোধন করিয়া 
বলিলেন, “হতভাগ্যগণ ! এখনও ভাবিয়া দেখ, এক 
দিকে ধন-সম্পদ ও ইস্লাম ধর্মের আশীবর্বাদ, অন্য 
দিকে মৃত্যু এবং অভিশাপ । তোমরা কাহাঁকে আলিঙ্গন 
করিবে ?৮ | 

গোবিন্বসিংহের পুত্রদ্বয় উত্তর করিল, “ছুরাত্মন্‌ ! 
তোমার হ্যায় বর্বর ও নিষ্ঠুর ব্যক্তির ধর্ম গ্রহণ কর! 
অপেক্ষা মৃত্যুই আমর! শ্রেয়ঃ জ্ঞান করি। আমরা 
আজ যে ধন্মের জন্য আত্মোৎ্সর্গ করিলাম, মনে রাখিও, 


২৪ 











সেই ভগ্রস্থানে তাহাদিগকে দণ্ডায়মান করাইয়। 
প্রাচীর পুনরায় গাথিতে আরম্ত করিল। (২৪ পৃঃ) 
শীঘ্বই তাহার ভৈরবনাদে সমগ্র পাঞ্জাব প্রতিধ্বনিত 


হইবে । আমরা স্পষ্ট দেখিতেছি, তোমাদের রাজ 

অবসানপ্রায়,। তোমাদের অত্যাচারই তোমাদের কাল- 
স্বরূপ হইবে এবং মুসলমান রক্তে পাঞ্জাবপ্রদেশ শীঘ্রই 
বিধৌত হইবে 1” 

ওয়াজির খাঁর পাষাণ হৃদয় এই বাক্যে কম্পিত 

হইয়া উঠিল। তিনি আর সে স্থানে থাকিতে পারি- 
লেন না। | 
.. এইরূপে ছুইটা নির্দোষ শিশু ধর্মের জন্য আপন 

জীবন বলিদান করিল। কতদূর ধন্মবল, কত বেশী 
ধর্মপিপাপা, কত তেজ ও বিশ্বাস দ্বারা হৃদয় গঠিত 
হইলে, শিশু এইরূপে ধন্মের জন্থ প্রাণ দিতে পারে ? 
তাহাদের মৃত্যু সংবাদ যখন পিতামহীর নিকট পৌছিল, 
তখন তিনি মুচ্ছিতা হইয়া ভূতলে পতিত হইলেন_- 
জার তাহার চৈতন্য হইল না। 

“অমর মরণ রক্ত চরণ 
নাচিছে সগৌরবে 

সময় হয়েছে নিকট 

এখন বাঁধন ছি'ড়িতে হবে ।” 


“_-পঞ্চ নদীর তীরে 
ভক্ত দেহের রক্ত লহরী 
মুক্ত হইল কিরে--” 


ধু এবং যমুনার মধ্যস্থ প্রদেশ প্রাচীনকালে 
মালা রাজ্য নামে অভিহিত হইত । মাল্য 
রাজ্যের অন্তর্গত কিবোয়াল নামক গ্রামে ভিকা নামে 
এক কৃষক বাম করিতেন। তাহার পীচ পুত্র ছিল, 
জ্যে্টের নাম মনি। ১৪৫ বৎসর পুব্বে এই কিবোয়াল 
গ্রাম আহম্মদ সাহ আবদালি কর্তৃক বিনষ্ট হইয়াছে । 
গুরুগোবিন্দসিংহ যে সময়ে সর্বপ্রথম ধর্ম প্রচারার্থ 
.মাল্য প্রদেশে গমন করেন, সে সময়ে বু লোক তাহার 

উপদেশ শ্রবণ করিতে আসিয়াছিল। এই সকল 
লোকের সহিত ভিকা তাহার পুত্র মণিকে লইয়া! গোবিন্দ- 
সিংহকে দেখিতে আসিয়াছিলেন। কয়েক দিন উপদেশ 
শ্রবণ করিবার পর ভিক! গৃহে ফিরিতে চাহিলে, মণি 
পিতার সহিত যাইতে অন্বীকার করেন। মণির বয়স 
তখন দশ বৎসর মাত্র। তাহার ধন্মবুদ্ধি তখনও 
বিকসিত হয় নাই।: তিনি শুধু বলিলেন, গুরুজির গৃহে 
যে পায়সান্ন প্রস্তৃত হয়, তাহ! আমাদের গৃহের পায়স 
অপেক্ষা সুম্বাদ্, অতএব আমি গুরুজির নিকটই থাকিব, 
আর গৃহে যাইব না। ভিকা অগত্যা তাহাকে ফেলিয়াই 
চলিয়া গেলেন, মনে করিলেন আর কয়েক দিন পরে 
সে নিশ্চয়ই গৃহে ফিরিবে। কিন্তু মণি আর গৃহে 
গেলেন না। গোবিন্মসিংহ তাহার উপর বাসন মাজি- 
বার ভার দিলেন, তিনি আনন্দচিন্তে তাহাই করিতে 
লাগিলেন। গোবিন্দসিংহ মণির শ্রদ্ধা ও ভক্তি দেখিয়! 
তাহ্থাকে স্সেহ করিতে লাগিলেন এবং তাহাকে সিংহ 
উপাধিতে ভূষিত করিলেন । 

গুরুগোবিন্দের শিক্ষা ও ধন্মোপদেশ লাভ করিয়! 
অবশেষে মণিসিংহ একজন পণ্ডিত ও ধান্মিক বাক্তি 
বলিয়া গণ্য হন। মণিসিংহ চিরকাল অবিবাহিত 

থাকিয়। এরূপভাবে ধন্ম প্রচার করিয়াছিলেন ষে, 
তাহাতে বহুলোক শিখধন্মী অবলম্বন করিয়াছিল। 
তাহার উপদেশ অতিশয় চিত্তাকর্ষক হইত। তাহার এই 
একটী বিশেষ গুণ ছিল যে, তিনি লোকের হৃদয় 
বিশেবরূপে আকধণ করিতে পারিতেন। তিনি সংস্কৃত, 
পারসি ও গুরুমুখী ভাষায় পণ্ডিত ছিলেন। 

মণিসিংহ শেষ জীবনে অমৃতসরে এক মেলা 
বসাইতে ইচ্ছা করেন। তিনি উৎসাহী, মিষ্টভাষী 
এবং সদাশয় পুরুষ ছিলেন। এই কারণে হিন্দু ও 
মুসলমান, উভয় দলের রাজকন্মচারিগণের সহিত তাহার 
সঙ্ভাব ছিল। তিনি মেলা স্থাপনের উদ্দেশ্তে লাহোরের 
শীসনকর্তার অনুমতি চাহিয়া পাঠাইলেন। শাসনকর্তা! 
বলিলেন যে, পাচ হাজার টাক। দিলে, মেলা বসাইতে 
আজ্ঞা দিবেন। মণিসিংহ মনে করিলেন, মেলাতে 
বহুলোকের আগমন হইবে, তাহারা যাহা দান করিবে, 
তাহা হইতে পাচ হাজার টাকা অনায়াসেই দেওয়। 
যাইতে পারিবে । তিনি শাসনকর্তার বাক্যে সম্মতি 
জানাইয়! সমুদয় শিখকে নিমন্ত্রণ করিয়া পাঠাইলেন। 

ক্রমে মেলার দ্রিন নিকটবস্তী হইল, দলে দলে 
শিখগণ মেলাভিযুখে আসিতে লাগিল । এদিকে চতুর 

তাহাকে শৃঙ্খলাবদ্ধ করিয়| লাহোর নগরে লইয়। যাওয়। হইল। (৩১ পুঃ) 


শাসনকর্ত। ভাবিলেন, এই সুযোগে যদি শিখদিগের 
নেতাদিগকে ধৃত করিতে পারি, তবে আমার আনন্দের 

সীমা থাকিবে না। মনে মনে এইরূপ যুক্তি করিয়া 
তিনি এক দল সৈন্য প্রেরণ করিলেন। কিন্ত সৈন্যের 
আগমনবার্থী শবণ করিয়া শিখেরা পথ হইতে স্ব স্ব 
গ্রামে প্রত্যাবর্তন করিল, সুতরাং আর মেলা বসিল না 
এবং টাকাও সংগৃহীত হইল না। 

টাকা দিবার নিদিষ্ট দিন অতীত হইলে, লাহোরের 
শাসনকর্তা মণিসিংহের নিকট পাঁচ হাজার টাকা চাহিয়া 
পাঠাইলেন। কিন্তু মণিপিংহ দরিদ্র, এত টাকা 
কোথায় পাইবেন ? তিনি টাকা দিতে পারিলেন না। 
অবশেষে তাহাকে শৃঙ্খলাবদ্ধ করিয়া লাহোর নগরে 
লইয়! যাওয়া হইল। তিনি বলিলেন যে, মেল। হইতে 
টাকা পাইবেন, এই আশ। করিয়া এ টাকা দিতে 
স্বীকৃত হুইয়াছিলেন, কিন্ত রাজকন্মচারীদের দোষে 
মেলা হয় নাই, সুতরাং তিনি টাক! দিতে অক্ষম । 
কন্মচারিগণ তীহার কোন কথাই শুনিল না, তাহারা 
তাহাকে নানা প্রকারে নিষ্যাতিত করিতে লাগিল । 
অবশেষে মুসলমান ধন্ম অবলম্বন করিলে তিনি মুক্তি 
পাইবেন, ইহা তাহাকে জানান হইল। 

মণিসিংহ মুসলমান হইবেন? আশৈশব যে 
ধন্ম শত অত্যাচার, শত র্লেশ সগ্ভ করিয়া পোষণ 


৩১ 


ছা 
ই 





- তাহাকে শুলে চড়াইয়। দেহের সমুদয় সন্ধিস্থান ছিন্ন কর। হইল । (৩৩ পৃঃ) 





এ করিলেন, এই বুদ্ধকালে মৃত্যুভয়ে তাহা পরিত্যাগ 
করিবেন ? 

তিনি জলদগন্তীর স্বরে শাসনকর্তা ও নিকটস্থ 
কয়েকটি শিখকে বলিলেন__-“এই দেহ নশ্বর, আজ 
স্বধম্ম ত্যাগ করিয়া এই দেহ রক্ষী করিলে কল্য 
নিশ্চয়ই ইহা! মৃত্যুর কবলে পতিত হইবে। ঘাতকের 
তরবারী কি আমার অবিনশ্বর আত্মার কোন ক্ষতি 
করিতে পারিবে ?” 

পরিশেষে তাহাকে শুলে চড়াইয়া দেহের সমুদয় 
, সন্ধিস্থান ছিন্ন করা হইল। এই মহাপুরুষ আদি 
গ্রন্থের উপদেশ আবৃত্তি করিতে করিতে অনন্তধামে 
গমন করিলেন । 

হকিকত। 


“অন্ধ বিপথ ছাড়, 
দেখবে মায়ের কর্মুশাল। 

বাজছে ঘন জয় ঘণ্ট। 
এবার যাত্রী তোমার পাল1--” 


রাজভাষা ছিল। রাজকাধ্য লাভ করিতে 
হইলে বর্তমান সময়ে যেরূপ ইংরাজী ভাষায় অভিজ্ঞ 
হওয়া প্রয়োজন, সে সময়ে সেইরূপ প্রত্যেকের 
পারসীক ভাষা শিক্ষা করিতে হইত। ইহার উপর 
বদি কেহ আরবী ভাষায় ব্যুৎপন্ন হইতেন, তবে রাজ- 
পুরুষগণ তাহাকে অত্যন্ত সম্মান করিতেন। এই 
সকল কারণে সে সময়ে প্রত্যেক হিন্দু ও মুসলমান 
বালককে মুসলমান শিক্ষকের অধীনে রাখিয়া বিদ্যা- 
শিক্ষা দেওয়া হইত । 


মু গং রাজত্বের সময় ভারতে পারসীক ভাষা 

১৮০৯ খুষ্টান্ে শিয়ালকোট সহরে এইরূপ এক 
সুসলনান বিগ্ালয়ে হকিকত নামক সপ্তমবর্ধীয় এক 
শিখবালক অধায়ন করিতেন। হকিকত অত্যন্ত মনোৌ- 
যোগের সহিত সপ্তদশ বর্ষ পর্যন্ত এই বিছ্ভালয়ে 
অধ্যয়ন করেন। এই সময়ে একদিন শিক্ষকের অন্ুপ- 
স্থিতিকালে কয়েকটি মুসলমান ছাত্র হকিকতের সহিত 
অসদ্যবহার এবং তাহার ধন্মের প্রতি বিদ্রপ করে। 
হকিকত স্বধন্মের প্রতি অবজ্ঞা প্রদর্শন সহা করিতে না 
পারিয়। যুক্তিযুক্তভাবে তাহাদের সহিত তর্ক করেন। 
শিক্ষক পুনরায় বিগ্ভালয়ে উপস্থিত হইলে মুসলমান 
বালকগণ তাহাকে বলে যে, হকিকত মুসলমান ধর্মের 
নিন্দা করিয়াছে । 

শিক্ষক অতিশয় ক্রোধান্িত হইয়া হকি- 
কতকে বলিলেন, “তুমি কি মুসলমান ধন্মের নিন্দা 
করিয়াছ ?” 

হকিকত কিছুমাত্র ভীত না হইয়া বলিলেন, হাঃ 
আমি নিন্দ। করিয়াছি, কিন্তু উহারাই সব্বপ্রথমে আমি 
যে এক পরমেশ্বরের পুজা করি, তাহার অবমাননা 
করে, সুতরাং আমি সহ্া করিতে না পারিয়া এরূপ 

বলিয়াছি।৮ 

শিক্ষক চীৎকার করিয়া বলিয়া উঠিলেন, “কাফের, 
তোমাকে ইহার ফলভোগ করিতে হইবে 1” 

তিনি এই ঘটনা নগরের কাজির নিকট প্রকাশ 
করেন। কাজি অতিশয় ছুর্দান্ত ও নিষ্ঠুর ছিলেন, তিনি 
তৎক্ষণাৎ হকিকতকে কারাগারে আবদ্ধ করিলেন । 

শিয়ালকোটের শাসনকর্তা আমির বেগ. অতিশগ্ব 
দয়ালু ও বুদ্ধিমান ব্যক্তি ছিলেন। তিনি হকিকতকে 
উদ্ধার করিতে চেষ্টা করেন : কিন্তু কিছুতেই কোন 
ফল.হইল না । কাজি এবং বু আইনজ্ঞ মুসলমানের 
বিচারান্ুসারে হকিকতের প্রাণদণ্ডের আদেশ হইল । 
কিন্ত তাহাকে একথাও জানান হইল যে, যদি তিনি 
মুসলমান ধন্থী অবলম্বন করেন, তবে তাহাকে মুক্তি 
দেওয়ী হইবে। কিন্তু হকিকত মুসলমান হইতে 
সম্পূর্ণরূপে অস্বীকার করিলেন। 

হকিকতের ন্বেহশীল পিতা মাতা হকিকতের এই 
প্রাণদণ্তাজ্ঞা শ্রবণ করিয়া একেবারে আকুল হইয়] 
পড়িলেন। তাহাদের একমাত্র সন্তান, যাহার উপ্‌র 
তাহাদের সকল বল, ভরসা, আশা, গৌরব ন্যস্ত, 
তাহাকে এইরূপ নির্ঘয়ভাবে হত্যা! করা হইবে ? আহা, 
এ যাতনা ঘে অসহনীয়। হকিকতের পরিবর্তে যদি 

তাহাদের প্রাণ লইয়। তাহাকে মুক্তি দেওয়া হয়, 
তাহাতেও তাহারা প্রস্তুত। ৃ 

মাতা, কাজির পদযুগল ধারণ করিয়া অনেক অন্ুনয় 
বিনয় করিলেন, কাজিকে সব্ধবস্ব দান করিতে চাহিলেন, 
কিছুতেই তাহার পাষাণ হৃদয় গলাইতে পারিলেন 
না। অবশেষে নিরুপায় হইয়া অভাগিনী মাতা 
হকিকতের নিকট আসিলেন। 

মাতা পুত্রকে বলিলেন, “বৎস ! তুমি কেন এইরূপে 
সৃত্যু আলিঙ্গন করিতেছ ? মুসলমান হও, মুসলমান 
হইলেও তুমি ত চিরকালই মাতার আনন্দদায়ক ও 
গৌরবন্বরূপ হইয়া থাকিবে । বাছা, আমাকে ছাড়িয়! 
যাইও না, তুমি ব্যতীত আর আমার কেহ নাই” 

হকিকত অশ্রুপুর্ণলোচনে বলিলেন, “না, মা, আমি 
অবিশ্বাসী কখন হইব না, আমি শিখবংশকে কখনও 
হীন করিব না, ধন্মত্যাগ অপেক্ষা মৃত্যুই শ্রেরঃ জ্ঞান 
করি। তুমি আমার শরীরের বিষয় ভাবিও না? কিসে 
আমার অমর আক্মার মঙ্গল হইবে, তাহাই চিন্তা কর 
হকিকতের মাতা মুচ্ছিতা হইয়া পড়িলেন। 

হকিকতের পিতা বাগ্মল ও বভ হিন্দ দর্শক 
হকিকতের প্রাণরক্ষা করিবার জন্য শাসনকর্তা আমির 

মাত।, কাজির পদঘগল ধারণ করিয়। অনেক অনুনয় বিনয় করিলেন । (৩৭ পৃঃ) 


বেগ্‌কে অনুরোধ করিলেন ; কিন্ত আমির বেগ. বনু 
চেষ্টা করিয়াও তাহাকে রক্ষা করিতে পারিলেন না । 

তিনি হকিকতকে মুসলমান ধন্ম গ্রহণ করিতে 
বলিলেন, কিন্তু হকিকত বলিলেন, “না, তোমাদের 
যাহা ইচ্ছা তাহাই কর, আমি ধন্ম ত্যাগ করিব না” 

অবশেষে ঘাতকের তরবারীর আঘাতে তাহার 
মস্তক ছিন্ন হইল। যে ভগবানের জন্য তিনি প্রাণ 
উৎসর্গ করিলেন, অমর আত্ম! তাহারই সহিত মিলিত 
হইল । 

তরুসিংহ। 


পাশা৯০ 
০১৮০ রা 


| লু বক্ষ চিরে 
ঝাঁকে ঝাকে প্রাণ পক্ষী সমান 
ছটে যেন নিজ নীড়ে--” 
সলমান রাজত্বের অবনতির সময় যখন ভারতবর্ষ 
দু বৈদেশিক আক্রমণে ব্যতিব্যস্ত হইয়া উঠিয়া 
ছিল, তখন ভারতের উত্তর-পশ্চিমভাগে শিখলিংহগণ, 
মধাভাগে জাগগণ এবং দক্ষিণভাগে মহারাষ্থ্িয়গণ 
অতিশয় পরাক্রমশালী হইয়া উঠিয়াছিল। বৈদেশিক 
আক্রমণকারিগণ এতদূর ক্ষমতাশালী ছিল যে, সমগ্র 
মোগল-সাআ্াজা তাহাদের ভয়ে অতিশয় ভীত হইয়। 
পঁড়িয়াছিল। এই সুযোগে জাঠগণ তাহাদের রাজা- 
দিগের সহায়তায় এবং মহারাষ্রিয়গণ ছুর্গম পর্বতে 
আশ্রয় লইয়া মোগল-সাআ্রাজ্য লুণ্ঠন করিত এবং 
সাধ্যমত মোগল-গৌরৰ খব্ব করিতে কুষ্টিত হইত না। 

শিখদিগের কোন সৈম্তসামন্ত অথবা ছুর্গম ছূর্গ 
ছিল না। সুতরাং তাহারা! মোগলদিগের বিরুদ্ধাচরণ 
করিতে সাহসী হয় নাই । মোগল-সম্রাট মহারাস্্ীয় 
ও জাঠদিগকে দমন করিতে অক্ষম হইয়া এই নিরীহ, 
শান্ত, শিখদিগের উপর অত্যাচার করিতে আর্ত 
করিলেন এবং তাহাদিগকে সমূলে উৎপাটন করিতে 
কৃতসঙ্কল্প হইলেন । 

বান্দার অন্ুচরবর্গের সহিত গোবিন্দসিংহের শিষ্া- 
গণের তত সন্ভাব ছিল না। বান্দা যখন মোগল- 
সম্রাটের বিরুদ্ধাচরণ করিয়া! কৃতকাধ্য হইয়াছিলেন, 
তখন প্রথমে কিছুকাল তাহার উপরই সম্রাটের 
অতিশয় বিদ্বেষ ছিল, তৎপরে বান্দাকে হত্যা করার 
পর, গোবিন্দের শিষ্যদিগের উপর তাহার ক্রোধাগ্নি 
প্রজ্জলিত হইল। 

উনবিংশ শতাব্দীর প্রারন্তে খা জাহান নামে এক 
বাক্তি লাহোরের শাসনকর্ত। ছিলেন। তিনি তাহার 
এলাকার মধ্যে ঘোষণা করিলেন যে, প্রত্যেক গ্রামের 
চৌকিদার যেন কোন সিংহকে তাহার গ্রামে বাস 
করিতে না দেয় এবং যদি কোন গ্রামে তাহাদিগকে 
দেখিতে পাওয়। যায়, তবে তৎক্ষণাৎ যেন তাহাদিগকে 

শাসনকর্তার সম্মুখে উপস্থিত করা হয়। তিনি আরও 
ঘোধণ। করিলেন যে, যে কেহ কোন সিংহের মাথা 
লইয়া আসিতে পারিবে, তাহাকেই পুরস্কার প্রদান 
করা হইবে। তিনি 'সিংহদিগের বন্ধুবর্গের কাধ্য- 
কলাপের প্রতিও দৃষ্টি রাখিবার জন্য গুপ্তচর নিযুক্ত 
করিলেন । 

এইরূপে গোবিন্দসিংহের ধ্বংসের পথ পরিষ্কার 
করা হইল। ইহার ফলে বহু তরলমতি, অন্পবিশ্বামী 
সিংহ ধন্মতাগ করিল এবং নিভীক, বিশ্বাসী শিখগণ 
দেশ হইতে পলায়ন করিয়া বনে জঙ্গলে আশ্রয় লইলেন 
এবং অনেকে ধন্মের জন্য আপন প্রাণ বলি দিলেন । 

ঘে বিশ্বাসী তেজন্বী শিখগণ বনে আশ্রয় লইয়া 
ছিলেন, তাহার! একটি দল গঠন করেন, তাহ। পান্থ 
নামে অভিহিত হইত। এই অসহায় ও নিরাশ্রয় দল 
_খাগ্ভাদির অভাবে অতিশয় ক্রেশ পাইতেন ! এই জন্য 
অন্যান্ত সিংহগণ তাহাদিগকে সাহায্য করিতেন। এই 
পান্থদল গুরুপদের উত্তরাঁধিকারীরূপে বিবেচিত হইতেন, 
সুতরাং সমুদায় শিখজাতি তাহাদিগকে সম্মান করিতেন। 

ভাই তরুসিংহ তাহার বিধবা মাতা ও কুমারী 
ভগ্মীর সহিত পাঞ্জাবের এক ক্ষুদ্র গ্রামে বাস করিতেন। 

শিখদিগের এই ছুদ্দিনের সময় তাহার বয়স পঞ্চবিংশ 
বর্ষ ছিল। তিনি চাষ করিয়া যাহা পাইতেন, তাহা 
নিজের ব্যবহারে না লাগাইয়। পরসেবায় অর্পণ 
করিতেন। রী 

তাহার মাত। ও ভগিনী গ্রামের সম্পন্ন গৃহে ধান 
ভানিয়। যাহা পাইতেন, তাহাতেই অতি কষ্টে তাহাদের 
সংসারযাত্রা নিব্বাহ হইত। কিন্তু সাংসারিক অবস্থা 
এরূপ হীন হইলে কি হয়, তাহাদের হৃদয়, মন ধীশ্বরিক 
ধনসম্পদে পূর্ণ ছিল। এমন দিন যাইত না, যেদিন 
তাহারা গুরুর উপদেশ না শুনিতেন অথবা কোন 
ধন্মগ্রন্থ পাঠ না করিতেন । 

তরুসিংহের হৃদয় পবিত্র, বদনমগ্ডল সরলতা ও. 
পবিত্রতার সুষমায় পূর্ণ ও চরিত্র নির্মল ছিল। তাহার 
অত্যাচার ও উপদ্রব অগ্রাহা করিবার তেজ ছিল এবং 
তিনি ধর্মে গভীর বিশ্বাসী ছিলেন। 

একদিন কোন ব্যক্তি লাহোরের শাসনকর্তার নিকট 
সংকাদ দিল যে, তরুসিংহ পান্থদিগকে খাগ্ ও ধান 
দ্বারা সাহায্য করিতেছেন। লাহোরের শাসনকর্ত। 
তৎক্ষণাৎ তাহাকে ধৃত করিতে কয়েকজন সিপাহী 
প্রেরণ করিলেন। যখন তাহারা তরুসিংহের গৃহে গমন, 


৪৩. 


শিখের বলিদান 


করিল, তখন তিনি. আপনি আসিয়া আত্মসমপপণ 
করিলেন।. সিপাহিগণ যখন তীহাকে ধরিয়া লইয়া 
যাইতেছিল, তখন পথিমধ্যে কয়েকজন শিখ তাহাকে 
তাহাদের হস্ত হইতে উদ্ধার করিবার সংকল্প করিয়া- 
ছিল । ৃ 
তরুসিংহ ইহা শ্রবণ করিয়। তাহাদিগকে বলিলেন, 
“যদিও এখন তোমরা আমাকে ইহাদের হস্ত হইতে 
উদ্ধার করিতে সক্ষম হও, তথাপি ইহার পরে নিশ্চয়ই 
অসংখ্য মুসলমান সৈন্য আসিয়া এই গ্রাম ছাইয়া 
ফেলিবে এবং আমাদের সর্বনাশ করিবে । ভ্রাতবগণ ! 
যাও, গৃহে ফিরিয়া যাও, আমাকে মুক্ত করিবার 
প্রয়োজন নাই, আমি আমার নির্দোষিতার উপর 
বিশ্বাস করি এবং আশা করি যে, শাসনকর্তা আমাকে 
মুক্তি দিবেন। আর যদি আমি মুক্তি না পাই, তবুও 
অসংখ্য লৌকের জীবন নাশ করিয়া আমি বাঁচিতে চাহি 
না, চিরদিনের জন্য আমি এ পৃথিবীতে আসি নাই। 
খধি, মুনি, মহাপুরুষগণ সকলেই এই নশ্বর দেহ ত্যাগ 
করিয়া গিয়াছেন, আমিও একদিন ইহ ত্যাগ করিব। 
ভাবিয়া দেখ, আমাদের গুরুগণ এই ধর্মের জন্য কতই 
না রেশ সহ্য করিয়াছেন? ঘাতক কর্তৃক তাহাদের 

সন্তানগণের হতা পধ্যন্ত তাহাদিগকে দর্শন করিতে 
হইয়াছে । তাহাদের দৃষ্টান্ত দেখিয়া আমরা যদি 
বিশ্বাসীর হ্যায় কাধ্া করিতে না পারি, তবে অত্যন্ত 
পরিতাপের বিষয় হইবে” 

তরুসিংহের এইরূপ প্রাণস্পশী উপদেশ শ্রবণ 
করিয়া সমাগত শিখগণ বলিয়। উঠিল, “ভাই তরুসিংহ, 
ঈশ্বর তোমাকে আশীর্বাদ করুন, আমরা তোমার 
উপদেশই শিরোধাধ্য করিলাম ।” এই বলিয়া তাহারা 
গৃহে প্রত্যাগমন করিল । 

তরুসিংহকে লাহোরের কারাগারে বন্দী করা! 
হইল । পরদিন প্রভাতে যখন তাহাকে রাজদরবারে 
উপস্থিত করা হইল, তখন তিনি দরবার গৃহে প্রবেশমাত্র 
ভৈরবনাদে বলিয়া উঠিলেন, প্গ্রীবা গুরুজিকি খাল্সা, 
শ্রীব। গুরুজিকি ফতে।” 

দরবার গৃহ কম্পিত হইয়া উঠিল। শাসনকর্তা 
রোষকষায়িতলোচনে তরুসিংহের প্রতি দৃষ্টিপাত 
করিলেন এবং তাহাকে কি বলিতে যাইতেছিলেন, 
কিন্ত তরুনিংহ তাহাকে নিবৃত্ত করিয়া! বলিলেন, “আমি 
তোমার কি ক্ষতি করিয়াছি যে আমার এইরূপ অবস্থ! 
করিলে ? আমি দরিদ্র, চাষ-বাস করিয়া কোনরূপে। 

দিনাতিপাত করি, নিয়মমত গবর্ণমেন্টের খাজান। প্রদান 
করি এবং ষে টাকা উদ্বন্ত থাকে, তাহ ধর্মের জন্য দান 
করিয়া থাকি । আমার প্রতি অত্যাচার করিয়া তুমি 
পাপ সঞ্চয় করিও না। সকল ধন্মই বলে, যে রাজ 
অন্যায় কাধ্য করে, নরকই তাহার উপযুক্ত স্থান।” 
তরুসিংহের এইরূপ তেজপুর্ণ বাক্যে শাসনকর্তা 
জ্বলিয়া উঠিলেন এবং তাহাকে শুলে চড়াইয়া অশেষ- 
রূপে যাতনা দিতে লাগিলেন। তাহার দেহ ক্ষত- 
বিক্ষত হইল, সব্বাঙ্গ রুধিরধারায় প্লাবিত হইয়া গেল । 
তথাপি একটিও যাতনাব্যঞ্তক শব্দ তাহার মুখ হইতে 
নির্গত হইল না। তাহার মুখে প্রফুল্লতা ফুটিয়া উঠিল। 
তিনি ক্রমাগত একমাত্র নিত্যনিরঞ্জন অকাল পুরুষের 
নামোচ্চারণ করিতে লাগিলেন। ছুই ঘণ্টা ধরিয়। 
তাহাকে অসহনীয় যাতনা দেওয়া হইল, অবশেষে 
ঘাতকগণ ক্রীন্ত হইয়া পড়িলে তাহাকে কারাগারে 
লইয়া যাওয়া হইল । 
_ পরদিন প্রভাতে তিনি পুনরায় রাজদরবারে নীত 
হইলেন। শাসনকর্ত। তরুসিংহের অসামান্য সহিষুতা 
দেখিয়া আশ্চধ্যান্বিত হইলেন। তিনি ভাবিলেন যে, 
এইরূপ ব্যক্তিকে যদি মুসলমান করিতে পারি, তবে 

সে সুসলমানদিগের মধ্যে শ্রেষ্ঠ ব্যক্তি হইবে । ইহাকে 
আর যাতনা ন] দিয়া, প্রলোভন দেখাইয়া কাধ্যসিদ্ধির 
চেষ্টা দেখি । 

তিনি তরুসিংহকে বলিলেন, “দেখ, তরুসিং 
তুমি যদি ইস্লাম ধশ্ম অবলম্বন কর, তাহ! হইলে এ 
সকল যন্ত্রণা আর সহা করিতে হইবে ন11৮ 

তরুসিংহ উত্তর করিলেন, “কি! বিশ্বাসঘাতক 
হইয়া জীবন রক্ষা করিব? না, তাহা হইবে না, আমার 
মস্তক দিয়া এই বেনী ও *% ধর্ম্ম রক্ষা করিব ।” 

শাসনকর্তা পুনরায় বলিলেন, “দেখ, তোমার ধর্ম 
তোমাকে কত যাতনা দিতেছে। ধর তোমাকে সুখ 
দিতে পারে নাই, উপরন্ত দারিদ্র্য, নান! প্রকার ক্লেশ 
ও চিন্তা দ্বার। তোমাকে জঙ্জরিত করিয়াছে । ভাবিয়া 
দেখ, মুসলমান হইলে তুমি কত সুখে থাকিবে, দেশের 
মধ্যে তুমি একজন ধনী ও মানী বলিয়। গণ্য হইবে। 
তোমাকে এত ধন সম্পত্তি প্রদান করিব যে, তদ্দারা 
তুমি তোমার যৌবনকাল বিলাসে কাটাইতে পারিবে 
এবং বৃদ্ধাবস্থাও তোমার স্থখে যাইবে ।৮ 





* শিখগণ বেণীরক্ষ ধর্ধের এক অঙ্গ বলিয়! বিবেচনা! করেন । 

তাহার হস্ত পদ রজ্জদ্বার। দৃঢ়রূপে একট। চক্রের সহিত বাধিয়। থাতকদিগকে 
তাহ। ঘুরাইতে আদেশ করিলেন । (৪৯ পৃঃ) 


তরুমিংহ বলিলেন, “না, আমি কখনও স্বধন্মত্যাগী 
হইব না, আমি কখনও তুর্ক হইব না।” 





১৪৮ 


শিখের বলিদান 


শাসনকর্তা ইহাতে অতিশয় ক্রোধান্বিত ইহ 
তাহার হস্তপদ রঙ্জুদ্বারা দৃঢরূপে একটা চক্রের সহিত 
বাধিয়া ঘাতকদিগকে তাহ! ঘুরাইতে আদেশ 
করিলেন । 
তরুসিংহের দেহ নিম্পেষিত হইয়া যাইতে লাগিল, 
তথাপি তিনি একটি দীর্ঘনিশ্বাসও ত্যাগ করিলেন না, 
বরং শারীরিক যাতন! তাহার ধর্ম্োৎসাহ দ্বিগুণ বদ্ধিত 
করিল। তাহার অভূতপূর্ব সহিষ্ণুতা, প্রাণস্পর্শা 
ধর্মবিশ্বাস দেখিয়া! শাসনকর্তা, ঘাতকগণ ও দর্শক- 
মণ্ডলী বিন্বয়াপ্রত হইল। 
_ কোন্‌ বলে বলীয়ান্‌ হইয়া তিনি এই অসম্ভব ক্রেশ 
সহ্য করিতেছেন, তাহা শাসনকর্তার বোধগমা হইল 
না। কাহার মুখ দেখিয়া তরুসিংহ এত যাতনার 
মধ্যেও অটল রহিয়াছেন? তিনি কে? যিনি এরূপ 
অসহনীয় ক্লেশের মধ্যেও এত আনন্দ দিতেছেন ও নব- 
বলের সার করিতেছেন? তিনি সেই জব্্বশক্তিমান্‌ 
মহান্‌ পরমেশ্বর, ধাহার প্রকাশে মানব-হৃদয় আনন্দে 
পরিপূর্ণ হইয়া উঠে, মানব দ্রেবত্ব লাভ করে এবং অসীম 
ক্ষমতাশালী হয়। তিনিই তরুসিংহকে পাখিব ছুঃখ, 
কষ্টের অতীত করিলেন। 


৪৯. 














_শিখের বলিদান 





আমি বেণী ও মস্তক একত্েই তোম।কে দান করিব। (৫১ পৃঃ) 


তাহাকে চক্র হইতে নামান হইল। শাসনকর্তা 
পুনরায় বলিলেন, “তরুসিহ, শিখধন্ম ত্যাগ কর, 


৫০ 


এ, ০ 


শিখের বলিদান 


ইস্লামধন্দ লও, নতুবা তোমার বেশী কর্তন কর! 
হইবে ।” 

তরুসিংহ উত্তর করিলেন, “ভাল, তাহাই হইবে, 
কিন্ত আমি বেণী ও মস্তক একত্রেই তোমাকে দান 
করিব ৮ 

অতঃপর তাহাকে পুনরায় যন্ত্রণা দেওয়া হইতে 
লাগিল; কিন্তু ভক্ত বীরের চক্ষু হইতে এক ফোঁটা 
অশ্রুও নির্গত হইল না। সাধুর এইরূপ- অবস্থা! দেখিয়। 
শাসনকর্তা ও সমুদয় লোক অতিশয় ভীত হইয়। পড়িল 
এবং অদ্ধমৃত তরুসিংহকে শিখদিগের হস্তে অর্পণ 
করিয়া সে স্থান হইতে পলায়ন করিল। শিখগণ 
তরুসিংহকে এক ধন্মশালায় লইয়া গিয়৷ সেবা-শুজ্ষ। 
করিলেন। তথায় কয়েকদিন জীবন্মত্যুর সন্ধিস্থলে 
থাকিয়৷ ভাই তরুসিংহ অমরলোকে অমরদিগের সহিত 
মিলিত হইলেন । 





৫১ 


শিখের বলিদান এ 


(কন্তভন্তভকতক ভক্ত) 





সুবেগসিংহ। 





“আগুন মোদের খেলার জিনিষ, 
ছুঃথ মোদের পায়ের দাঁস--” 


লাখ নিবাসী ভাই স্থবেগসিংহ জাতিতে জাঠ 

ছিলেন। তাহার পুব্বপুরুষগণ সন্ত্ান্ত লোক 
ছিলেন এবং তাহারা রাজকাধ্য দ্বারা জীবিকানিব্বাহ 
করিতেন। তিনি যৌবনে লাহোরের শাসনকর্তার' 
পারিষদ্বর্গের মধ্যে পরিগণিত এবং বিংশতি গ্রামের 
. শাসনকর্ত। হইয়াছিলেন। তিনি পারসী ভাষা সুন্দর-- 
রূপে জানিতেন এবং নিজের অধ্যবসায়ে গুরুমুখী ভাষা 
শিক্ষা করিয়াছিলেন। এই ছুই ভাবায় জ্ঞান থাকায় 
তাহার অত্যন্ত উপকার হইয়াছিল। শিখধর্্ম সম্বন্ধে, 
যখনই কোন বাদবিসম্বাদ উপস্থিত হইত, তখনই 
মুসলমান কর্মমচারিগণ তাহার পরামর্শ লইতেন। 


৫২ 


শিখের বলিদান 


দিল্লীর তদানীভ্তন সম্রাট মহম্মদ সাহ, শিখধরন্ম্রে 
প্রতি এই অনুগ্রহ প্রকাশ করিয়া, ভাই সুবেগসিংহের 
মর্যাদা অধিকতর বৃদ্ধি করিয়াছিলেন । সুবেগসিংহের 
সবজসিংহ নাঁমে এক পুত্র ছিল। তিনি সবজসিংহকে 
পারসী ও আরবী ভাষায় উচ্চ শিক্ষা দিয়াছিলেন এবং 
গুরুমুখী ভাষায়ও তাহার অধিকার জন্মিয়াছিল। 

সবজসিংহের পাঠ্যাবস্থার শেষকালে, অষ্টাদশ বর্ষ 
বয়সের সময় একদিন তাহার সহিত তাহার শিক্ষকের 
ধন্ম সম্বন্ধে তর্ক হয়। সে সময় হিন্দু ও মুসলমানের 
মধ্যে ভয়ঙ্কর শত্রুতা ছিল, প্রত্যেক হিন্দু প্রত্যেক 
মুসলমানকে তাহার শক্র মনে করিত এবং প্রত্যেক 
মুসলমান প্রত্যেক হিন্দুর প্রতি তদ্রপ বিদ্বেষভাব 
পোষণ করিত। 

ইহার পুর্ব শতাব্দীতে আওরঙ্গজেব ও তাহার 
উত্তরাধিকারিগণ হিন্দুদিগের উপর অতিশয় অত্যাচার 
করিতেন এবং শিখগণও মুসলমানদিগকে নানা প্রকারে 
ব্যতিব্যস্ত করিয়া ফেলিতেন। এই সময়ে মোগল 
সাম্রাজ্য দ্বব্বল হইয়া! পড়ে এবং প্রায় প্রত্যেক প্রদেশে 
: বহু ক্ষমতাশালী ব্যক্তি ও ছ্র্দান্ত দন্দযু শাসনকর্তাদিগের 
বিরুদ্ধে দণ্ডায়মান হয়। 


৫৩ 


টে 


শিখের বলিদান 


সুতরাং এইরূপ গোলযোগের সময় ধর্ম সম্বন্ধে 
তর্ক হওয়৷ স্বাভাবিক। ছুর্ভাগ্যবশতঃ শিক্ষক এবং 
ছাত্রের মধ্যে কয়েকটি অসভ্ভাবের কথা হয়, তাহাতে 
শিক্ষক ক্রোধান্বিত হইয়া এই কথা তথাকাঁর শাসন- 
কর্তার নিকট জ্ঞাপন করেন। ইহাতে স্ুবেগসিংহ ও. 
তাহার পুত্র উভয়ে ধৃত হইয়া বিচারার্থ রাজদরবারে 
নীত হন। 

দরবারে উপস্থিত হইলে তাহাদিগকে বল। হইল 
যে, ইস্লাম ধন্মে দীক্ষিত হইলে তীহাঁদিগকে ছাড়িয়া 
দেওয়া হইবে | | 

সুবেগসিংহ বলিলেন, “তোমাদের দণ্ডাজ্ঞা ধন্য 
হউক, এই কাল ধন্য হউক, তোমাদের চক্রুযন্ত্র ধন্য 
হউক এবং আমাদের এই শরীর যাহ! ধর্মের জন্য ক্ষয় 
হইবে, তাহাও ধন্য হউক । মুসলমান হইলে যদি আমরা! 
মৃত্যুর হাত হইতে রক্ষা পাইতাম, তাহ! হইলে তাহা 
এক. প্রকার ভাল বটে; কিন্তু মুসলমান হইলেও ত 
একদিন মৃত্যুর কবলে পড়িতে হইবে, তবে ধর্ম ত্যাগ 
করিয়া কেন বৃথা অন্যায়রূপে জীবন রক্ষা করিব ?” 

শাসনকর্তী বু শিখকে ধন্মের জন্য মরিতে দেখিয়া- 
ছেন, কিন্ত সুবেগসিংহের ন্যায় মুসলমান শাস্ত্রাভিজ্ঞ 


৫৪ 


- শিখের বলিদান 


ব্যক্তির মুখে মুসলমান ধর্মের বিরুদ্ধে এইরূপ বাক্য 
শ্রবণ করিয়া তিনি হতবুদ্ধি হইয়া পড়িলেন। তিনি 
মনে করিতেন ফে, মূর্খ ও শাস্ত্রে অনভিজ্ঞ ব্যক্তিগণই 
মুসলমান ধর্মের প্রতি অবজ্ঞা প্রদর্শন করে; কিন্তু 
স্ববেগসিংহ যে এইরূপ উত্তর দিবেন, তাহ তিনি একে- 
বারেই মনে করেন নাই । 

শাসনকর্তা সমুদয় শিখ জাতিকে বিনষ্ট করিতে 
কৃতসংকল্প হইলেন। তিনি তৎক্ষণাৎ ঘাঁতকদিগকে 
ডাকিয়া পাঠাইলেন এবং সুবেগসিংহ ও জবজসিংহকে 
চক্রযন্ত্রে আরোহণ করাইয়া অশেষরূপে যন্ত্রণা দিতে 
আদেশ করিলেন। তাহারা উভয়েই “অকাল অকাল” 
উচ্চারণ করিতে লাগিলেন। এক ঘণ্টা যাতনা দেওয়ার 
পর তাহাদিগকে কিছুকালের জন্য বিশ্রাম করিতে 
দেওয়া হইল। পুনরায় তাহাদিগকে নানারূপ প্রলো- 
ভন দেখান হইল, কিন্তু কিছুতেই তাহাদের ধর্মবিশ্বাস 
টলিল না। 

তৎপরে শাসনকর্তা সবজসিংহকে সম্বোধন করিয়। 
বলিলেন, “বালক, তোমার পিতার বৃদ্ধাবস্থা, তিনি 
জীবনের সমস্ত আনন্দ উপভোগ করিয়াছেন ।, 
স্বতরাং তিনি এখন জীবনের প্রতি বাতশ্রদ্ধ হইয়! 


৫৫ 


-শিখের বলিদান 





মরিতে ইচ্ছক হইতে পারেন; কিন্তু তোমার 
এই অল্প বয়স, তুমি এখন পৃথিবীর আনন্দ কিছুই 
সম্ভোগ কর নাই, তুমি কেন মৃত্যুকে আলিঙ্গন 
করিবে? মুসলমান হইলে তোমার জীবন রক্ষা 
পাইবে ও নানা প্রকার সুখ সুবিধাও ভোগ 
করিবে ।” 

সবজসিংহ উত্তর করিলেন, “আমি ধন্্রত্যাগ 
করিব না।” 

এই কথা শ্রবণ করিয়া শাসনকর্তা তাহাকে এক 
স্তম্তে বাধিয়া চাবুক মারিতে এবং অত্যন্ত তণ্ত লৌহ- 
দ্বারা তাহার সব্বাঙ্গ পুড়াইয়া দিতে আদেশ করিলেন। 
তৎক্ষণাৎ আদেশ প্রতিপালিত হইল। | 

তিনি যাতনায় কাতর হইয়া চীৎকার করিয়া বলিয়। 
উঠিলেন, “আমাকে মুক্ত কর, আমাকে মুক্ত কর; আমি 
মুসলমান হইব ।” 

শাসনকর্তা বালকের এই বাক্যে আহ্লাদিত হইয়া 
সুবেগসিহকে আহ্রান করিলেন এবং পুত্রের মত 
পরিবর্তনের কথ। তাহাকে বলিলেন । 

ধন্মের জ্যোতিতে উচ্ছ্বসিত পিতার মুখমগ্ুল দর্শন 
করিয়া সবজসিংহের মৃত্যুভয় দূর হইল। 


৫৬ 


শিখের বলিদান 





শাননকন্ত। তাহাকে এক স্তম্তে বাঁধিয়। চাবুক মারিতে এবং অত্যন্ত 
তপ্ত লোহদ্বার। তাহার সর্ধবাঙ্গ পুড়াইয়। দিতে আদেশ করিলেন । ( ৫৬ পুঃ) 


স্ুবেগসিংহ তাহাকে বলিলেন, “পুত্র, কাহারও দেহ 
চিরকাল বর্তমান থাকে না এবং থাকিবেও না। তুমি 


৫৪ 


শিখের বলিদান 





মৃত্যুভয়ে ভীত হইও না, কেন না আত্মা অমর । ধাহারা 
দেহ অপেক্ষা ধর্মকে মূল্যবান জ্ঞান করেন, তাহারাই 
অমর হন। দেখ, প্রহ্লাদ, মনিসিংহ, হরিটাদ প্রভৃতি 
সাধুগণ ধর্মের জন্য কত স্বার্থত্যাগ, এমন কি আত্মোৎ- 
সর্গ করিয়াছিলেন । ধর্মই ইহাদিগকে জগতের শ্রদ্ধার 
পাত্র এবং পরলোকে সদগতি প্রদান করিয়াছেন ।” 

শাসনকর্তা প্রথমতঃ সুবেগসিংহের এই সকল বাক্য 
নীরবে শ্রবণ করিতেছিলেন, কিন্তু যখন দেখিলেন যে,. 
তাহার বাক্য সবজসিংহের হৃদয়ে বিদ্ধ হইতেছে, তখন 
তিনি স্ববেগসিংহকে পুত্রের সহিত বাক্যালাপ করিতে 
নিষেধ করিলেন । 

স্ববেগসিংহ নীরব হইলে সবজসিংহ শাসনকর্তাকে 
বলিলেন, “আমি নিব্বোধ তাই তোমাদ্বার প্রতারিত 
হইয়াছি, আমার জীবন লও, আমি ধন্দ্রকে ধরিয়া 
থাকিব ।” 

পুনরায় তাহাদিগকে যন্ত্রণা দেওয়া হইল এবং 
অদ্ধমৃতাবস্থায় তাহাদিগকে কারাগ্ৃহে লইয়া যাওয়া 
হইল। দেই দিনই কারাগারে সবজসিংহের মৃত্যু হয় 
এবং স্থবেগসিংহ কয়েকদিন অতিশয় ক্লেশে অতিবাহিত 
করিয়া অবশেষে মুক্তি পান। 


৫৮ 


শিখের বলিঘান 


ধর্ম রক্ষার জন্য শিখ জাতির জীবন বিসজ্জনের 
অপুর্ব কাহিনী ভারতের অতীত ইতিহাসের গৌরবের 
বস্ত। পঞ্চ নদীর তীরে শিখগণ এক সময়ে যে জীবন্ত 
বিশ্বাসের দৃষ্টান্ত দেখাইয়! গিয়াছেন, তাহাতে ভারত- 
ভূমি ধন্য হইয়াছে । ধর্মের অপুর্ব বলে বলী হইয়া 
তাহারা অসীম ক্ষমতাশালী ব্যক্তিদিগকে সামান্য তৃণবৎ 
জ্ঞান করিতেন। তাহার! ধর্মের তেজ ও জ্যোতিতে 
পরিপূর্ণ ছিলেন। ষাহারা জগতের অধীশ্বরের পুজা 
করেন, ভাহারা পৃথিবীর ভয়ে কখনও বিশ্বাস ত্যাগ 
করিতে পারেন ন1। 





্রন্থকত্রীর প্রণীত অন্যান্য পুস্তক । 


জাহাঙ্গীরের আত্মজীবনী । 
মূল্য ১২ এক টাকা। 
প্রথম সংস্করণ নিঃশেষিত হইয়া গিয়াছে । 
২১৪ পৃষ্ঠাব্যাগী স্থরৃহৎ গ্রন্থ, কাগজের মলাট, 
বিলাতী বাধাই, স্বন্দর সোনার জলে 
নাম লেখা । 
পুস্তকের প্রারন্তে সাত্্রা্জী নুরজাহানের চারিবর্ণে 
মুদ্রিত সুন্দর একখানি ছবি আছে এবং 
ভিতরে ২০ খানি হাকটো'ন 
ছবি আছে। 
মোগল রাজত্বের ভিতরকার চিত্র যদি জানিতে চান এবং 
তিন শত বহসর পূর্বের ভারতবর্ষের সামাজিক এবং রাজনৈতিক 
ইতিহাদের আভ্যন্তরীন আলেখ্য যদি দেখিতে চান, তবে এই 
পুস্তকখানি পাঠ করুন। ব্যক্তিগত চরিত্রের ছায়াপাত থাকে 
বলিয়! আত্মজীবনী মাত্রেই পাঠকের চিত্তাকর্ষক হইয়া থাকে। 


রি 











চা %০ 


এই হিসাবে জাহাঙ্গীরের আত্মজীবনী আধুনিক নাটক নভেল! 
অপেক্ষা শতগুণে অধিক চিত্তাকর্ষক এবং শিক্ষাপ্রাদ ; কারণ, 
ইহার মধ্যে মোগল বাদশাহদিগের রাজান্তঃপুরের এতিহাসিক 
আলেখ্য সম্রাট জাহাঙ্গীরের নিজের লেখনীর দ্বারা চিত্রিত 
রহিয়াছে। ইহা কোনও গ্রন্থকারের কাল্পনিক চিত্র নহে, কিন্বা; 
নিজের কল্পনা এবং অনুমানের দ্বারা অতিরঞ্জিত ইতিহাস নহে। 
তিন শত বৎসর পূর্বের সম্রাট জাহান্গীর স্বহস্তে আপনার ঘটনাবহুল 
জীবনের যে ইতিহাস লিপিবদ্ধ করিয়। গিয়াছিলেন, ইহা তাহারই 
অন্ুবাদ। বঙ্গদেশীয় বিদ্যালয় সমূহের ডাইরেক্টর কক এই 
পুস্তকখানি সমুদয় স্কুল কলেজের প্রাইজ পুস্তকরূপে নিদিষ্ট 
হইয়াছে । অল্পদিনের মধ্যেই প্রথম সংস্করণ নিঃশেষিত হইয়া, 
গিয়াছে । ইহাই এই পুস্তকের সর্বেষ্ট প্রশংস| | ইহা স্বদেশের 
ইতিহাসপ্রিয় প্রত্যেক ব্যক্তির অবশ্ঠ পঠনীয় গ্রস্থ এবং প্রত্যেক 
লাইব্রেরীতে রাখিবার উপযুক্ত পুস্তক । 


০৩৩ 
৩০০. 








মেরী কার্পেন্টার। 
মূল্য ।০ আনা মাত্র । নর 


এই বিদ্ুষী ইংরাজ মহিলার নিকট ভারতের নারীগণ যে কত 
ধণী, তাহা ইহার জীবনী পাঠ করিলেই সকলে জানিতে 
পারিবেন | শিক্ষা এবং চরিত্রের মাধুর্যে নারীজীবন যে কত 
সদগুণে জুশোভিত হইতে পারে, মেরী কার্পেন্টারের জীবনী, 
তাহার উজ্জল দৃষ্টান্তস্থল। 
৬ ৯ 





৬/০ ্ 


ভারতের অদ্বিতীয় কবি সার রবীন্দ্রনাথ ঠাকুর 


এই পুস্তক সন্বন্ধে লিখিয়াছেন__ 

তোমার প্রণীত “মেরী কার্পেন্টার” গ্রন্থখানি উপহার পাইপ 
প্রীত হইলাম। আমার ছেলেদের পড়িবার জন্য ইতিপূর্বে 
তোমার “শিখের বলিদান” একখানি আনাইয়াছিলাম। বইখানি 
পড়িয়া ছিডিয়া। শেষ করিয়। ফেলিতে বিলম্ব হয় নাই । দুঃখে 
বিষয়, ঘরের ছেলেদের হাতে দিবার মত এমনতর বই আ 
বাঙ্গালায় নাই । ভারতবর্ষের ইতিহাস হইতে সকল প্রক 
বীরত্বের দৃষ্টান্ত সংগ্রহ করিয়! তোমাকে বই লিখিবার জ 
অনুরোধ করিবার অবসর প্রতীক্ষা করিতেছিলীম, আজ এ 
স্থযোগে তাহা জ্ঞাপন করিলাম । 

মেরী কাপেন্টার বীরাঙ্গনা । উহীরা কোন বিশেষ দেশের 
নহেন-ইহার। বিশ্বের অরধিবাপিনী;_এইজন্ত ইহারা সকল 
দেশের স্ত্রীলোকেরই পুজনীয়া এবং পুরুষেরও ভক্তির পাত্রী। 
তথাপি উহাদের কর্মক্ষেত্র অনেকটা পরিষাণে আমাদের 
অপরিচিত হওয়াতে দেশের সাধারণ রমণীদের নিকট ইহাদের 
ষ্টান্ত ্ৃদয়ঙ্গম হয় না। শিক্ষিত ধাহার! আছেন, তাহারা এই 
্রশ্থের শিক্ষা বদি যথার্থই হৃদয়ে গ্রহণ করেন, তবে উপকার 
পাইবেন | ইতি ১২ই আধাঢ়, ১৩১৩ 


জ্রীরবীন্দ্রনাথ ঠাকুর । 


০ 
৬০০ 


এম এ 


৬/ এ এ 











ক 1০ 


হাইকোর্টের ভূতপুর্বব বিচারপতি পরলোকগত 
সার গুরুদাস রা লিখিয়াঁছেন £ 


নারিকেলভাঙ্গা, কলিকাতা । 
১৫ই আষাঢ়, ১৩১৩। 

* * *... “শিখের বলিদান” এবং 
“মেরী কার্পেন্টার” নামক ছুইখানি পুস্তক সাদরে গ্রহণ করিয়াছি 
এবং ধন্যবাদের সহিত প্রাপ্তি-স্বীকার করিতেছি । ছুইখানি 
পুস্তকের কিয়দংশ পাঠ করিয়াছি এবং পাঠ করিয়! গ্রীত হইয়াছি। 
গ্রন্থদ্বয়ের ভাবা সরল ও বিশুদ্ধ। তাহাদের বিষয় যদিও বিভিন্ন 
কিন্তু উভয়ই উন্নত ও পবিভ্রভাব উদ্বোধক | ঈশ্বরের নিকট 
প্রার্থন। করি, গ্রন্থকত্রী সাহিত্য-জগতে প্রভূত ষশোলাভ করুন । 

সং ৮ রস চি ০ রং 


শ্রীগুরুদাস বন্দ্যোপাধ্যায় । 

